पृथक तेलंगाना के मुद्दे पर सरकार की बेरुखी समस्या को और अधिक विकराल बना रही है। सरकार का रवैया ऐसा ही रहा, तो संभव है कि राज्य में खूनी क्रांति शुरू हो जाए। तब सरकार को शायद होश आए। तब शायद सरकार इस धारणा से मुक्त हो पाएगी कि समस्याओं को इतना अधिक लटकाओ या टालो, जिससे उसका समाधान हो जाए। इसके पहले नरसिम्हा राव सरकार में भी ऐसा ही होता था। यह सरकार उससे दो कदम आगे चलकर समस्याओं को लटकाने में ही अपनी भलाई समझती है।